ನವದುರ್ಗಾ

ನವದುರ್ಗಾ ಹಿಂದೂ ದರ್ಮೊಡ್ ದುರ್ಗಾ ದೇವಿನ ಒರುಂಬ ಅವತಾರ ಉಂಡು. ಈ ಒರುಂಬ ದೇವಿಲೆನ್ ಮಾರ್ನೆಮಿ(ನವರಾತ್ರಿ)ದ ಸಮಯೊಡು ಪೂಜೆ ಮಲ್ಪುವೆರ್. ಪಾರ್ವತಿ ದೇವಿನ ಒರುಂಬ ಅವತಾರೊಲು: ಶೈಲಪುತ್ರಿ, ಬ್ರಹ್ಮಚಾರಿಣಿ, ಚಂದ್ರಘಂಟಾ ದೇವಿ, ಕೂಷ್ಮಾಂಡ ದೇವಿ, ಸ್ಕಂದಮಾತಾ, ಕಾಳರಾತ್ರಿ, ಕಾತ್ಯಾಯನಿ, ಮಹಾಗೌರಿ ಬುಕ್ಕೊ ಸಿಧ್ಧಿಧಾತ್ರಿ.

 ಬೇತೆ ಅವತಾರೊಲು 
ಆಂಧ್ರಪ್ರದೇಶದ ವಿಜಯವಾಡ ಪನ್ಪಿನ ಊರುಡು ಕನಕದುರ್ಗಾ ಪನ್ಪಿನ ದೇವಸ್ತಾನೊಡು ನವರಾತ್ರಿದ ಒಂಬತ್ತು ದಿನೊಟ್ಟು ಅಪ್ಪೆ ರಾಜರಾಜೇಶ್ವರಿನ ಒರುಂಬ ಅವತಾರೊನ್ ನವದುರ್ಗೆ ಆದ್ ಆರಾಧನೆ ಮಲ್ಪುವೆರ್.
 ಸ್ವರ್ಣಾ ಕವಚಲಾಂಕೃತ ದುರ್ಗಾ ದೇವಿ.
 ಬಾಲ ತ್ರಿಪುರಸುಂದರಿ ದೇವಿ.
 ಅನ್ನಪೂರ್ಣ ದೇವಿ.
 ಗಾಯತ್ರಿದೇವಿ.
 ಲಲಿತಾ ತ್ರಿಪುರ ಸುಂದರಿ ದೇವಿ.
 ಸರಸ್ವತಿ ದೇವಿ.
 ಮಹಾಲಕ್ಷ್ಮಿ ದೇವಿ.
 ದುರ್ಗಾ ದೇವಿ.
 ಮಹಿಷಾಸುರಮರ್ದಿನಿ ದೇವಿ.

 ತುಳುನಾಡ್‍ದ ಅಪ್ಪೆನ ಸನ್ನಿಧಾನಲು 
 ಕಟೀಲು ಶ್ರೀ ದುರ್ಗಾಪರಮೇಶ್ವರಿ ದೇವಸ್ತಾನ.
 ಪೊಳಲಿ ಶ್ರೀ ರಾಜರಾಜೇಶ್ವರಿ ದೇವಸ್ತಾನ.
 ಕೊಡ್ಯಡ್ಕ ಹೊಸನಾಡು ಶ್ರೀ ಅನ್ನಪೂರ್ಣೇಶ್ವರಿ ದೇವಸ್ತಾನ.
 ಕೊಲ್ಲೂರು ಮೂಕಾಂಬಿಕೆ ದೇವಸ್ತಾನ.
 ಹೊರನಾಡು ಅನ್ನಪೂರ್ಣೇಶ್ವರಿ ದೇವಸ್ತಾನ.

 ದೇವಿನ ೯ ಅವತಾರೊಲು 
ಕ್ರಮ ಸಂ.ಚಿತ್ರಪುದರ್ಸವಾರಿStageಮಂತ್ರಅವತಾರ1.frameless|173x173pxನಂದಿಪಾರ್ವತಿ ದೇವಿ ತನ್ನ ಬಾಲ್ಯದ ಹಂತೊಡು ದೈವಿಕ ಬುಕ್ಕೊ ಪ್ರಧಾನ ರೂಪೊಡು ದೇವಿನ ಅವತಾರ ॐ देवी शैलपुत्र्यै नमःದೇವಿ ಶೈಲಪುತ್ರಿನ ಮುಂಡೊಡು ಅರ್ದಚಂದ್ರ, ಬಲಕೈಟ್ ತ್ರಿಶೂಲ, ಎಡಕೈಟ್ ತಾವರೆ ಉಂಡು. ಬೋರಿ ಈ ದೇವಿನ ಸವಾರಿ2.frameless|158x158px—ದೇವಿನ ತಪಸ್ವಿ ರೂಪॐ देवी ब्रह्मचारिण्यै नम:ಶ್ವೇತವಸ್ತ್ರಧಾರಿಣಿ ಆಯಿನ ಈ ದೇವಿನ ಬಲತ್ತ ಕೈಟ್ ಜಪಮಾಲೆ ಎಡತ್ತ ಕೈಟ್ ಕಮಂಡಲ ಉಂಡು 3.frameless|157x157pxಪಿಲಿಶಕ್ತಿ ಮಾತೆನ ರೂಪೊಡು ದೇವಿॐ देवी चंद्रघण्टायै नम:ಈ ದೇವಿಗ್ ಒರುಂಬ ಕೈ ಉಂಡು ಅವೆಟ್ಟ್ ತ್ರಿಶೂಲ, ಗದೆ, ಬಿರು-ಪಗರಿ, ತಾವರೆ, ಕತ್ತಿ, ಗಂಟೆ ಬುಕ್ಕೊ ಕಮಂಡಲ ಉಂಡು. ಸಿಂಹ ಈ ದೇವಿನ ವಾಹನ.4.frameless|154x154pxಸಿಂಹಮಹಾಶಕ್ತಿನ ರೂಪೊಡು ದೇವಿॐ ऐं ह्रीं क्लीं कूष्मांडायै नम: ಈ ದೇವಿಗ್ ಎಡ್ಮ ಕೈ ಉಂಡು ಅವೆಟ್ ಬಿರು, ಪಗರಿ, ಸುದರ್ಶನ ಚಕ್ರ, ಕತ್ತಿ, ತಾವರೆ, ಗದೆ, ತಿಗತ್ನೈ ಬುಕ್ಕೊ ನೀರ್ ಇತ್ತಿನ ಪಾತ್ರೆನ್ ಪತೊಂದಿಪ್ಪುನೈನ್ ಈ ದೇವಿನ ರೂಪೊದ ಚಿತ್ರಣಡ್ ತುವೊಲಿ.5.frameless|164x164pxಮಾತೃತ್ವೊದ ಹಂತೊಡು ದೇವಿॐ देवी स्कन्दमातायै नम:ಸಿಂಹದ ಮಿತ್ತ್ ಕುಲ್ಲುದಿನ ಈ ದೇವಿಗ್ ನಾಲ್ ಕೈ, ರಡ್ಡ್ ಕೈಟ್ ತಾವರೆ, ಒಂಜೈಟ್ ಮಗೆ ಕಾರ್ತಿಕೇನ್ ಪತೊಂದಿಪ್ಪುನ ರೂಪೊಡು ದೇವಿನ ಚಿತ್ರಣ ಉಪ್ಪುಂಡು.6.frameless|168x168pxಯೋಧೆನ ರೂಪೊಡು ದೇವಿॐ देवी कात्यायन्यै नम:ಈ ದೇವಿಗ್ ನಾಲ್ ಕೈ ಉಂಡು ಅವೆಟ್ಟ್ ಕತ್ತಿ, ಗುರಾಣಿ, ತಾವರೆ ಬುಕ್ಕೊ ತ್ರಿಶೂಲ ಉಂಡು. ಸಿಂಹ ಈ ದೇವಿನ ಸವಾರಿ.7.frameless|163x163pxಕತ್ತೆಸಂಹಾರರೂಪಿಣಿ ಆದ್ ದೇವಿ ದುರ್ಗೆನ ಅವತಾರॐ देवी कालरात्र्यै नम:ಅವಳು ಮೂರು ರಕ್ತಸಿಕ್ತ ಕಣ್ಣುಗಳನ್ನು ಹೊಂದಿದ್ದಾಳೆ, ಕೆದಕಲಾದ ಕೂದಲುಗಳನ್ನು ಹೊಂದಿದ್ದಾಳೆ ಮತ್ತು ಅವಳ ಕುತ್ತಿಗೆಯಲ್ಲಿ ತಲೆಬುರುಡೆಯ ಮಾಲೆಯನ್ನು ಧರಿಸಿದ್ದಾಳೆ, ಅದು ಮಿಂಚಿನಂತೆ ಹೊಳೆಯುತ್ತದೆ. ಅವಳ ನಾಲ್ಕು ಕೈಗಳು ತ್ರಿಶೂಲ, ಸ್ಮಿಟರ್, ವಜ್ರ ಮತ್ತು ಬಟ್ಟಲನ್ನು ಹಿಡಿದಿದ್ದವು. ಅವಳು ತನ್ನ ವಾಹನವಾಗಿ ಕತ್ತೆಯ ಹಿಂದೆ ಕುಳಿತಿದ್ದಾಳೆ.8.frameless|172x172pxಬೋರಿಚೇತರಿಕೆದ ಹಂತೊಡು ದೇವಿನ ಅವತಾರॐ देवी महागौर्यै नम:ಈ ದೇವಿನ ಅವತಾರೊಗ್ ನಾಲ್ ಕೈ ಉಂಡು. ಅವೆಟ್ ತ್ರಿಶೂಲ, ಡಮರು, ತಾವರೆ ಉಂಡು. ಈ ದೇವಿನ ಚಿತ್ರಣ ಬೊಲುದುದ ಬೋರಿದ ಮಿತ್ತ್ ಕುಲ್ದಿನೈನ್ ತೋಜಾವುಂಡು. 9.frameless|176x176pxತಾವರೆಮಹಾಶಕ್ತಿಯಾದ್ ತನ್ನ ಅತ್ಯುನ್ನತ ಬುಕ್ಕೊ ಸರ್ವೋಚ್ಚ ರೂಪೊನು ತಲುಪುನ ಹಂತೊಡು ದುರ್ಗೆನ ಅವತಾರॐ ऐं ह्रीं क्लीं सिद्धिदात्यै नम:ದೇವಿನ ಈ ಅವತಾರೊಗ್ ನಾಲ್ ಕೈ ಒಂಜೈಟ್ ಸುದರ್ಶನ ಚಕ್ರ ನನೊಂಜೈಟ್ ಶಂಖ, ಒರಿದ್ನ ರಡ್ಡೈಟ್ ತಾವರೆ ಬುಕ್ಕೊ ಗದೆ ಉಂಡು. ಪೂರ್ತಿಯಾದ್ ಅರಲ್ದಿನ ತಾವರೆದ ಮಿತ್ತ್ ದೇವಿ ಕುಲ್ದಿನ ಚಿತ್ರಣ ಉಂಡು.

 ದೇವಿ ಶೈಲಪುತ್ರಿನ ಕತೆ 
ದೇವಿ ಶೈಲಪುತ್ರಿ ಆದಿ ಪರಾಶಕ್ತಿ, ಪರ್ವತ ರಾಜೆ ಹಿಮವಂತೆನ ಮಗಲಾದ್ ಪುಟ್ಟಿಯೆರ್. ಪ್ರಜಾಪತಿ ಬ್ರಹ್ಮ ದೇವೆರೆನ ಮಗೆ ದಕ್ಷ ತನ್ನ ೨೭ ಮಗಲರ್ಲೆನ್ ಚಂದ್ರಗ್ ಮದಿಮೆ ಮಲ್ತ್‍ದ್ ಕೊರ್ಪೆರ್. ಅವೆಟ್ಟ್ ಒರಿಯಿನ ದಾಕ್ಷಾಯಿಣಿ ಶಿವ ದೇವೆರೆನ್ ಒಲಿಸಾವೆರ್. ದಕ್ಷ ಮಹಾರಾಜೆರೆಗ್ ಶಿವನ್ ಮರ್ಮಯೆನ ರೂಪೊಡು ಒಪ್ಪರೆ ಇಷ್ಟ ಇಜ್ಜಾಂಡ್. ಮಸಣೊಡ್, ಕಂಟೆಲ್‍ಗ್ ಉಚ್ಚುನ್ ಸುತ್ತುದ್ ಇತ್ತಿನ ಶಿವನೈರ್ದ್ ತನ್ನ ಬಂಗಾರ್‍ದಂಚಿನ ಮಗಲೆಗ್ ನೆರ್ದಲಾ ಎಡ್ಡೆ ಸಂಬಂಧ ತಿಕ್ಕುದು ಪಂಡ್‍ದ್ ಪನೊಂದಿತ್ತೆರ್.
ಒರ ದಕ್ಷ ಮಹಾರಾಜೆರ್ ಮಲ್ಲ ಯಜ್ಞೊನ್ ಏರ್ಪಾಡ್ ಮಲ್ತಿತ್ತೆರ್. ಅವೆಕ್ಕ್ ತನ್ನ ಮಾತ ಜೋಕ್ಲೆನ್ ಮರ್ಮಯನಕ್ಲೆನ್ ಲೆತ್ತಿತ್ತೆರ್. ದಕ್ಷ ಮಹಾರಾಜೆರ್ ಅರಮನೆ ದುಲಾಯಿ ಬನ್ನಗ ಮಾತ ಲಕ್ಕ್‌ದ್ ಉಂತುದು ಗೌರವ ಕೊರ್ಪೆರ್ ಆಂಡ ಬ್ರಹ್ಮ ದೇವೆರ್ ಬುಕ್ಕೊ ಶಿವ ದೇವೆರ್ ಲಕ್ಕ್‌‌ದ್ ಉಂತುಜೆರ್. 'ಶಿವ ದೇವೆರ್ ಆದಿಪ್ಪೊಲಿ ಆಂಡ ಸಂಬಂಧೊಡ್ ಯಾನ್ ಅರೆಗ್ ಮಾಮು ಆವೊಡು ಆ ಸಂಬಂದೊಗ್ ಆಂಡಲಾ ಗೌರವ ಕೊರ್ದು ಲಕ್ಕ್‌ದ್ ಉಂತುದೊಲಿ' ಪಂಡ್ಂಡ್ ಮನಸ್ಸ್ ಡೇ ದಕ್ಷ ಮಹಾರಾಜೆರ್ ಕೋಪೊಡು ಎನ್ನೊನ್ವೆರ್.  ಅಂಚಾದ್ ಶಿವ ದೇವೆರೆಗ್ ಅವಮಾನ ಮಲ್ಪೊಡು ಪಂಡ್ಂದ್ ನನೊಂಜಿ ಯಜ್ಞೊನ್ ಏರ್ಪಾಡ್ ಮಲ್ತ್‍ದ್ ಅವೆಕ್ಕ್ ಮಗಲ್ ಆಯಿನ ದಾಕ್ಷಾಯಿಣಿ ಅಂಚನೆ ಮರ್ಮಯೆ ಆಯಿನ ಶಿವನ್ ಆ ಯಜ್ಞೊಗ್ ಲೆಪ್ಪೋಲೆ ಕೊರ್ಪುಜೆರ್.
ಪೊಪ್ಪ ಯಾಗೊನ್ ಆಯೋಜನೆ ಮಲ್ದಿನ ವಿಸಯೊನ್ ಕೇನ್ದ್ ದಾಕ್ಷಾಯಿಣಿ(ಸತಿ) ತನ್ನ ಕಂಡನೆ ಆಯಿನ ಶಿವ ದೇವೆರೆಡ ನಮಲಾ ಆ ಯಾಗಗ್ ಪೋಯಿ ಪಂಡ್‍ದ್ ಹಠ ಮಲ್ಪುವೆರ್. ಅವೆಕ್ಕ್ ಶಿವ ದೇವೆರ್ ನಮಕ್ ಲೆಪ್ಪೋಲೆ ಇಪ್ಪಂದಿನಲ್ಪ ವೊವ್ವೇ ಶುಭ ಸಮಾರಂಭ ಆವಡ್ ಏಪೊಗ್ಲಾ ಪೋವರೆ ಬಲ್ಲಿ ಅವ್ ಬೇತೆ ಇಲ್ಲಗ್ ಆವಡ್ ಅಪ್ಪೆ ಇಲ್ಲಗ್ ಆವಡ್ ಪಂಡ್‍ದ್ ಪನ್ಪೆರ್. ಆಂಡ ದಾಕ್ಷಾಯಿಣಿ ಪೊಪ್ಪ ಬೇಲೆದ ನಡುಟು ನಮನ್ ಲೆಪ್ಪರೆ ಮದತ್‍ದ್ ಇಪ್ಪೊಡು, ಅಪ್ಪೆ ಇಲ್ಲಗ್ ಪೋವರೆ ಮಗಲೆಗ್ ಲೆಪ್ಪೋಲೆ ದಾಯೆ ಪಂಡ್‍ದ್ ಪ್ರಶ್ನೆ ಮಲ್ಪುವೆರ್. ಪೋಪುನ ಬೊರ್ಚಿಂದ್ ಪಂಡಲಾ ದೇವಿ ಕೇನುಜೆರ್. ಅಂಚಾದ್ ದೇವಿನ ಹಠೊಕ್ಕಾತ್ರ ಶಿವ ದೇವೆರ್ ದಕ್ಷ ಮಹಾರಾಜೆರೆನ ಇಲ್ಲಗ್ ಯಾಗೊಗ್ ಲೆತೊಂದ್ ಪೋಪೆರ್. ಮೊಕ್ಲೆನ್ ಇರುವೆರೆನ್ ತೂದು ದಕ್ಷ ಮಹಾರಾಜೆರ್ 'ಲೆಪ್ಪೋಲೆ ಇಪ್ಪಂದೆನೇ ಈ ಎನ್ನ ಇಲ್ಲಗ್ ಬಯ್ದನಾ? ನಿನ್ನ ಕಂಡನ್ಯನ್ಲಾ ಲೆತೊಂದ್ ಬಯ್ದ ಅತಾ' ಪಂಡ್‍ದ್ ಅವಮಾನ ಮಲ್ಪುವೆರ್. ಅವಮಾನ ಮಲ್ತ್ಂಡಲಾ ಅವೆನ್ ದೇವಿ ತಡೆತೊಂದು ಕುಲ್ಲುವೆರ್. ಕುಡ ಯಾಗ ಸುರು ಆಯಿ ಬುಕ್ಕೊ ಶಿವನ್ ದಕ್ಷ ಮಹಾರಾಜೆರ್ ಅವಮಾನ ಮಲ್ಪುವೆರ್. ಮಾತೆರೆನ ಎದುರು ತನ್ನ ಕಂಡನ್ಯಗ್ ಅವಮಾನ ಮಲ್ತೆರ್ ಪಂಡ್‍ದ್ ದೇವಿ ಎದುರಿತ್ತಿನ ಅಗ್ನಿಕುಂಡೊಗು ಲಾಗಿವೆರ್. ಇಂಚ ದೇವಿನ ಸರೀರ ಬಸ್ಮ ಆಪುಂಡು. ಬಸ್ಮ ಆಯಿನ ದೇವಿ ನನೊಂಜಿ ಜನ್ಮೊಡು ಹಿಮವಂತೆನ ಮಗಲ್ ಶೈಲಪುತ್ರಿಯಾದ್ ಜನ್ಮ ಪಡೆಪೆರ್. ಉಂದೆರ್ದ್ ಬುಕ್ಕೊ ಶಿವ ದೇವೆರ್ ತನ್ನ ಬೊಡೆದ್ದಿನ್ ಅಪ್ಪೆ ಇಲ್ಲಗ್ ವರ್ಷೊಡ್ ಪತ್ತ್ ಸರ್ತಿ ಮಾತ್ರ ಪೋಪುನ ಅವಕಾಶೊನ್ ಕೊರ್ಪೆರ್. ಇತ್ತೆಲಾ ಮಾರ್ನೆಮಿದ ಸಮಯೊಡು ಮಗಲರ್ಲೆನ್ ಅಪ್ಪೆ ಇಲ್ಲಗ್ ಲೆಪ್ಪುನ ಕ್ರಮ ಉಂಡು.

 ಬ್ರಹ್ಮಚಾರಿಣಿ ದೇವಿನ ಕತೆ 
ಪಾರ್ವತಿಯಾದ್ ದೇವಿ ಹಿಮವಂತೆನ ಮಗಲಾದ್ ಪುಟ್ಟಿ ಬುಕ್ಕೊ ಶಿವನ್ ತನ್ನ ಕಂಡನೆಯಾದ್ ಪಡೆವೊಡ್ ಪನ್ಪಿನೈಕ್ ನಾರದನ ಉಪದೇಶೊದಂಚನೆ ದೇವಿ ಕಠೋರ ತಪಸ್ಸ್ ನ್ ಮಲ್ಪುವೆರ್. ಅಂಚಾದ್ ಈ ದೇವಿಗ್ ಬ್ರಹ್ಮಚಾರಿಣಿ ಪನ್ಪಿನ ಪುದರ್ ಬತ್ತ್ಂಡ್. ತಪಸ್ಸು ಮಲ್ಪಿನ ಪೊರ್ತುಡು ದೇವಿ ಒಂತೆ ಸಮಯ ಕಾಲಿ ಪೂ-ಪರ್ಂದ್, ಇರೆನ್ ಸೇವನೆ ಮಲ್ತೊಂದಿತ್ತೆರ್. ಅವೆರ್ದ್ ಬುಕ್ಕೊ ಅವೆನ್ಲಾ ತಿನೊಂದಿತಿಜೆರ್. ಅಂಚಾದ್ ಈ ದೇವಿನ್ ಅಪರ್ಣಾ ಪಂದ್ಲಾ ಲೆತ್ತೊಂದಿತ್ತೆರ್. ದೇವಿನ ತಪಸ್ಸ್ ಗ್ ಮೆಚ್ಚಿದ್ ಶಿವ ದೇವೆರ್ ಸನ್ಯಾಸಿ ರೂಪೊಡು ಬತ್ತ್ ದ್ ದೇವಿನ ನಿಷ್ಠೆನ್ ಪರೀಕ್ಷೆ ಮಲ್ಪುವೆರ್. ದೇವಿನ ನಿಷ್ಠಿಗ್ ಮೆಚ್ಚಿದ್ ಅರೆನ ತಪಸ್ಸ್ ಗ್ ಶಿವ ದೇವೆರ್ ಒಲಿವೆರ್.

 ಚಂದ್ರಘಂಟಾ ದೇವಿನ ಕತೆ 
ಶಿವ ಬುಕ್ಕೊ ಪಾರ್ವತಿ ದೇವೆರೆನ ಮದಿಮೆದ ದಿನೊತ್ತಾನಿ ಪಾರ್ವತಿ ದೇವೆರ್ ಚಂದ್ರಘಂಟಾ ರೋಪೊನ್ ಧಾರಣೆ ಮಲ್ತೆರ್ ಪನ್ಪಿನ ಕತೆ ಉಂಡು. ಹಿಮವಂತ ಬುಕ್ಕೊ ಮೈನಾ ದೇವಿನ ಮಗಲಾದ್ ಪುಟ್ಟಿನ ಪಾರ್ವತಿ ದೇವಿ ಶಿವ ದೇವೆರೆನ್ ಮದಿಮೆ ಆವರೆ ಕಠಿಣ ತಪಸ್ಸ್ ಮಲ್ಪುವೆರ್. ಅರೆನ ಕಠೋರ ತಪಸ್ಸ್ ಗ್ ಮೆಚ್ಚಿದ್ ಶಿವ ದೇವೆರ್ ಪಾರ್ವತಿನ್ ಮದಿಮೆ ಆವರೆ ಒಪ್ಪುವೆರ್. ಅಂಚಾದ್ ಅರಮನೆಟ್ಟ್ ಅಕ್ಲೆನ ಮದಿಮೆದ ತರಾಯಿ ಸುರು ಆಂಡ್. ಸ್ಮಶಾನವಾಸಿ ಆಯಿನ ಶಿವೆ ತನ್ನ ಭಯಾನಕ ರೂಪೊಡು, ತನ್ನ ಗಣಕ್ಲೆನೊಟ್ಟುಗು ಮೆರವಣಿಗೆಡ್ ಅರಮನೆಗ್ ಬರ್ಪೆರ್. ಬೂದಿಡ್ ಮುರ್ಕುದಿನ ಮೈ, ಕಂಟೆಲ್‍ಡ್ ನಾಗೆ, ಗಂಟ್‍ದಿಂಜಿದಿನ ಜಟೆ, ಅರೆನೊಟ್ಟು, ಋಷಿಮುನಿಕುಲು, ಅಘೋರಿಲು ಸೇರ್ದಿನ ವಿಚಿತ್ರ ಮೆರವಣಿಗೆನ್ ತೂದು ಪಾರ್ವತಿ ದೇವಿನ ಅಪ್ಪೆಗ್ ತರೆತಿರ್ಗುಂಡು. ಮದಿಮೆಗ್ ಸೇರ್ದಿನ ಜನಕ್ಲೆಗ್ಲಾ ಶಿವ ದೇವೆರೆನ ಈ ವಿಚಿತ್ರ ರೋಪೊನು ತೂದು ಪೋಡಿಗೆ ಸೇರುಂಡು, ನೆಕ್ಕಾತ್ರ ಪಾರ್ವತಿ ದೇವೆರ್ ಚಂದ್ರಘಂಟಾ ಅವತಾರೊಡು ಬತ್‍ದ್ ಶಿವ ದೇವೆರೆಡ ರಾಜಕುಮಾರನ ರೂಪೊಡು ಬರೊಡು ಪಂಡ್‍ದ್ ಬೇಡುವೆರ್. ಶಿವ ದೇವೆರ್ ರಾಜಕುಮಾರನ ರೂಪೊಡು ಬತ್ತಿ ಬುಕ್ಕೊ ಪಾರ್ವತಿ ಬುಕ್ಕೊ ಶಿವ ದೇವೆರೆನ ಮದಿಮೆ ಆಪುಂಡು. ರಕ್ಕಸೆರಾಯಿನ ಶುಂಭ ಅಂಚನೆ ನಿಶಂಭುನ್ ಸೋಪಾವರೆ ಪಾರ್ವತಿ ದೇವಿ ಕೌಶಿಕಿ ಅವತಾರೊಡು ಬರ್ಪೆರ್. ಕೌಶಿಕಿ ರೂಪೊನೇ ರಕ್ಕಸೆರೆನ ವಿನಾಶೊಗ್ ಕಾರಣ ಆವು ಪಂಡ್‍ದ್ ಸೂಚನೆ ಇತ್ತ್ಂಡ್. ಶುಂಭ ತನ್ನ ಮೆಗ್ಗೆ ನಿಶುಂಭುಗು ಮದಿಮೆ ಮಲ್ಪರೆ ಕೌಶಿಕಿನ್ ಲೆತೊಂದ್ ಬರ್ರೆ ಧೂಮ್ರಲೋಚನ ಪನ್ಪಿನ ರಕ್ಕಸನ್ ಕಡಪುರ್ವೆ. ಇಂಚ ಒತ್ತಾಯೊಡು ಕೌಶಿಕಿನ್ ಲೆತೊಂದ್ ಬರ್ರೆ ಪೋನಗ ಕಾಲಿ ಒಂಜಿ ಹೂಂಕಾರೊಡು ಧೂಮ್ರಲೋಚನನ್ ದೇವಿ ನಾಶ ಮಲ್ಪುವೆರ್.

 ಉಂದೆನ್ಲಾ ತೂಲೆ 
ಮಾರ್ನೆಮಿ

 ಉಲ್ಲೇಕೊಲು 

ವರ್ಗೊ:ದೇವೆರ್
ವರ್ಗೊ:ನವದುರ್ಗೆ